Көшеге жарықшам орнатылды
"Көшеге жарықшам орнатылды" | "https://abai.kz/post/47345"
TITLE: Көшеге жарықшам орнатылды
URL: https://abai.kz/post/47345
META: "Көшеге жарықшам орнатылды" | "https://abai.kz/post/47345"
DATE: 13.12.2016
AUTHOR(s): Абай-Ақпарат
TOTAL WORDS: 169
TEXT: Мемлекет басшысы әлемнің дамыған 30 елдердің қатарына кіру мақсатында Бес институционалдық реформаларды жүзеге асыру үшін «100 нақты» қадам Ұлт жоспарын белгілеген болатын. Бұл туралы «rgmedia.kz» сайты хабарлайды. Осы реформаның 94-ші қадамының аясында республика көлемінде «Ашық үкімет» жобасы енгізілді. Ашық үкімет мынадай 5 компонеттен тұрады: ашық деректер, ашық НҚА (нормативтік құқықтық актілер), ашық диалог, ашық бюджеттер және мемлекеттік органдар қызметінің тиімділігін бағалау. Бес порталдың ішінен төрт портал қазіргі кезде жұмыс істеуде, ал мемлекеттік органдар қызметінің тиімділігін бағалау порталы келесі жылдан бастап жұмысын бастайды. Елбасының тапсырмасына орай ОҚО-да жүзеге асырылып келе жатқан "ашық әкімдік" жобасы аясында тұрғындар басшыларға өз сауалдарын көптеп жолдауда. Сондай сауалдардың бірінде  Қабанбай батыр даңғылы, №13 үйдің төрайымы Ләззат Лесова  №13 үйдің ауласына түнгі жарықшам және үйдің ауласына балалар ойын алаңшасын орнатып беруді сұраныпты. Төрайымның өтініші бойынша жұмыс жасаған мамандар аулаға түнгі жарықшам орнатты. Ал  тұрғын үй ауласына балалар ойын алаңшасын орнату үшін сметалық құжаттама жасалыныпты. Тұрғынның бұл өтініші де жерде қалмайтын көрінеді. Мамандар әрбір азамат "Ашық әкімдіктің" қызметін пайдаланып, өз сауалдарын ашық жолдауға болатынын хабарлайды. Абай ақпарат
